Lucien Bonaparte

Lucien Bonaparte (* 21. Määz 1775 ä Ajaccio op Korsika; † 29. Juni 1840 ä Viterbo, Italie) hosch ejentlich Luciano Buonaparte. Hä woch dr Brooch van Napoléon Bonaparte.

 Sii Lääve 
Lucien wood ä Frankreich usjebeld. Als hä no Ajaccio zöröckkoom, ongerstötzte hä d Jakobiner un wood änä van döörö Chefs. Hä jäng ösu witt, dat hä suujaar singe Vöörnaam va Lucien ä Brutus ändörde.

Do hä Robespierre ongerstötzte, koom Lucien am 27. Juli 1794 än öt Jevängnis. Bo hödde se häm jököppt, ävver met d Hölp va Napoléon bleed öm dat erspaart. 

Lucien hiirode Christine Boyer, di zwei Kenger kräät, ävver 1801 storv. 1799 woch hä Enneminister un va 1800 a Botschafter ä Spanie. Lucien sorchde dovöör, dat en dr Appelsine-Kresch Portujal ajejreffe wood. Dodörch wood Lucien önö rische Mann, watt singe Brooch Napoléon vöör öt Vräcke ärchde.

1803 hiirode hä ö zweide Moll, desmoll Alexandrine de Bleschamp. Met hör kräät hä 10 Kenger.

Als hä met Napoléon Krach kräät, jäng Lucien no Italie, hott sich ävver en dr Kopp jesatze, no Amärika z joo. Dobei wood hä ävver van d Ängländer jevange jenomme un läävde bes 1814 ä Worcestershire. Vreijelosse, kömmerde sisch dr Papst öm häm un maade Lucien zm Prince de Canino.

Lucien ongerstütze Napoléon em Joohr 1815 bei öt Reisch van d Hondöt Daach. No Waterloo wood hä va dr Könnig va Sardinie vassjenomme un koom isch wärm met d Hölp van Papst Pius VII. vrei. Lucien wood us Frankreich vorbannt un bleed dr Rest va sii Lääve ä Italie. Hä storv am 29. Juni 1840.

 Websigge 
 övver öt Lääve va Lucien Bonaparte (ä Französisch)
 Lucien Bonaparte en ö paar Wööd(ä Änglisch)

Saachjrupp:Mann
Saachjrupp:Pollitiker
Saachjrupp:Historie